২১তম জি সিনে পুরস্কার
২১তম জি সিনে পুরস্কার ২০২২ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে। অনুষ্ঠানটি ২০২৩ সালের ২৬শে ফেব্রুয়ারি মুম্বইয়ে অনুষ্ঠিত হয়। অনুষ্ঠানটি উপস্থাপনা করেন আয়ুষ্মান খুরানা ও অপারশক্তি খুরানা ভ্রাতৃদ্বয়। ব্রহ্মাস্ত্র: পার্ট ওয়ান – শিবা শ্রেষ্ঠ চলচ্চিত্র সমালোচকসহ সর্বাধিক ৮টি পুরস্কার অর্জন করে। এরপর জুগজুগ জিয়ো ও ভেড়িয়া ৫টি করে; দ্য কাশ্মীর ফাইলস শ্রেষ্ঠ চলচ্চিত্রসহ ও গঙ্গুবাই কাঠিয়াওয়াডি ৪টি করে এবং ভুল ভুলাইয়া ২ ৩টি পুরস্কার লাভ করে। আলিয়া ভাট দর্শকদের পছন্দ ও জুরি পছন্দ দুই শাখাতে শ্রেষ্ঠ অভিনেত্রীর পুরস্কার লাভ করেন।